《春日言怀》
宋代·方一夔

睡觉东窗味正浓，莺声破晓入帘栊。社前处处石泉水，春半时时花信风。

交友如云翻手散，浮华是梦转头空。痴儿不识愁滋味，笑折花枝满把红。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。